ผมอยากทราบว่าตุ่มที่ผมเป็นที่อวัยวเพศเป็น fordyce spots ปกติ หรือเป็นพวกหูดครับ
สวัสดีค่ะfordyce spotดังที่กล่าวมานั้นเป็นต่อมไขมันที่เห็นชัดขึ้นมา ไม่จัดเป็นโรค ไม่ได้เกิดจากการติดเชื้อ และไม่ใช่โรคติดต่อ ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่ผิวหนังของถุงอัณฑะหรือองคชาต อาจพบเม็ดเดียวหรือหลายเม็ด ไม่คันและไม่เจ็บ ไม่จำเป็นต้องรักษาการวินิจฉัยอื่นๆของตุ่มเม็ดสีขาวที่อวัยวะเพศชาย อาจมีสาเหตุจากเริมที่อวัยวะเพศ ตุ่มจากโรคติดต่อทางเพศสัมพันธ์เช่นตุ่มหนองใน อาจมีปัสสาวะแสบขัดหรือเป็นหนองร่วมด้วย หรือตุ่มจากโรคซิฟิลิซ หูดเช่นหูดหงอนไก่ หูดข้าวสุก ซึ่งจะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน หรือผื่นผิวหนังอักเสบจากการแพ้หรือการสัมผัส มักมีอาการคันร่วมด้วย และมีประวัติสัมผัสสบู่หรือน้ำหอมหากเป็นมานานแล้ว ไม่เจ็บ ไม่ขยายใหญ่ขึ้น ก็อาจจะเป็น fordyce spot ดังที่สงสัยแต่อย่างไรก็ตามควรพบแพทย์ซักครั้งเพื่อให้ได้การวินิจฉัยที่แน่ชัดระหว่างนี้ไม่ไปแกะตุ่มเอง หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง